  Майя Бывальцева Глаз ёросын Глаз – Яр – Пудем сюреслэсь 3,6 иськем люкетсэ тупатъян ужъёсты йылпумъязы. Со сярысь сюрес лэсьтонъя «Ижевское» предприятилэн «ВКонтакте» мерлыко вотэсысь огиназ ивортэмын. Ӧнерчиос Кожиль но Нижняя Кузьма гуртъёс палась сюреслэсь изъянмем вылзэ куштӥзы но кык сӥен асфальтобетон вӧлдӥзы, дурзэ юнматӥзы Кожиль гуртэтӥ ортчись машинаос ӝоглыксэс мед уськытозы шуыса, лёг лэсьтӥзы. Озьы ик транспортэ пуксён интыосты выльдӥзы. Нижняя Кузьма гуртын кык дугдылонниос пуктӥзы. Со сяна, сюресчис 456 метр мында кенер но юбоос пуктылӥзы. Вань ужъёс «Кышкыттэм но ӟечлыко автомобиль сюресъёс» федерал программая лэсьтэмын Тодэ вайытом, таяз арняе Грак ёросын сюреслэсь люкетсэ тупатъян ужъёсты йылпумъязы.  Тегъёс: Авто Удмуртия сюресъёс Глазёрос  